superficie, localización xeográfica, administrativa e hidrolóxica, superficie do humidal, hábitats, vexetación e flora, fauna, réxime de protección, plans e medidas de conservación, estado de conservación e cartografía. Ao non delimitarse debidamente os humidais do Inventario difícilmente se poden identificar, controlar e moito menos cumprir cos obxectivos de calidade destas masas de auga que esixe a DMA e por tanto, xa non habería ningún obxectivo ambiental que cumprir, abandonando a súa sorte estes espazos que prestan grandes e valiosos servizos ecosistémicos. O desleixo da Xunta de Galicia con respecto aos humidais e de tal envergadura que na praxe a cidadanía ten que pasar polo que indican as empresas nos proxectos, sen poder constatar a veracidade do que neles se realta. As obras de construción dos parques eólicos sobre estes espazos ou con afección aos mesmos, provoca a desaparición dos valores naturais destes. A apertura de viais, as cimentacións dos muíños, as gavias de cabreado, a construción das subestasións eléctricas, as liñas de evacuación e os centros de seccionamento están a provocar a framentación e drenaxe destas zonas húmidas con un impacto ambiental irreversible e inasumible nunha época de crise climática como a actual. As turbeiras son importantes sumidoiros de carbono e por tanto son cruciais para facer fronte a unha emerxencia climática que está a acelerar a perda de biodiversidade. Os humidais están a desaparecer máis rápido que ningún outro ecosistema e a implantación de parques eólicos non seu ámbito xeográfico non é a solución adecuada para contribuír ao cambio climático. Existen numerosas zonas de humidais, xuncais, brañas e lagoas e directamente afectadas polos aeroxeradores. En consoancia co artigo 21 da Lei 7/2021, do 20 de maio, de cambio climático e transición enerxética, relativo á consideración do cambio climático na planificación e xestión territorial e urbanística, así como nas intervencións no medio urbano, na edificación e nas infraestruturas do transporte, os humidais, as brañas e as lagoas, ao igual que as nascencias dos ríos deberan ser consideradas zonas de sensibilidade e exclusión de infraestruturas eólicas, pola súa importancia para a biodiversidade, conectividade e provisión de servizos ecosistémicos.

-  Afección severa e irreversible ao benestar dás familias que viven, residen e traballan nos núcleos rurais afectados:

Cómpre ter en conta que a mercantil promotora só avalía as afeccións, e aínda así de maneira insuficiente, para as poboacións máis próximas e obviando o resto de núcleos que están dentro da poligonal do parque, entendendo esta como a superficie afectada por este. A altura de 180 metros dos aeroxeradores e a súa proximidade aos núcleos habitados implica unha particular afección sobre o benestar e a saúde das familias afectadas. Cómpre indicar tamén a presencia doutros parques eólicos na entorna, que tamén se atopan na cunca visual deste parque, coa conseguinte acumulación de afeccións. A mercantil promotora recoñece impactos significativos para os núcleos de poboación afectados polo p.e. Monte da Neve e a súa liña de evacuación: ruidos dás voaduras puntuais durante a fase de execución do parque, contaminación acústica e electromagnética durante o funcionamento, ou efecto de 'sombra' dás pás, alteracións das sinais de radio e televisión… etc. Ao que hai que engadir o impacto paisaxístico co que hai que convivir o resto dá vida… Afección ás familias que viven, residen e/ou traballan en: Cigarrosa (o aeroxerador 01 localizaríase a escasos 500 metros deste núcleo e ao redor de 700 metros o aeroxerador 02), Gontán ficaría a escasos 800 metros do aeroxerador 07), Lavandeira (ficaría a escasos 1500 metros do aeroxerador 01 ao igual que Fontechide do aeroxerador 03, a escasos 1000 metros), Cobreiros, O Castro, Seoana, Canto, Eiras Lavandeira, Albos, Cardeo, Laioso, parroquia de Santiago de Verea, Carballo, Hórreo, Nigueiroá, Laioso, parroquia de Santo André de Gontán, Outeiro, Nogueira, parroquia de San Martiño de Domes, Casal de Bispo, Caseta, Cañón, Sambades, Feal de Ansemil, Barrio, parroquia de San Lourenzo de Cañón, parroquia de Sta. María de Ansemil, A Lama de Arriba, A Lama de Abaixo, parroquia de San Munio de Veiga, Veiga, Campo da Veiga, Rairigo, Tourille, A Seara, O Outeiro, A Tapada, Moreira, O Burgo, Casasoá, Casal, O Redondo, Sampil, parroquia de Santiago de Amoroce, Casal, A Carreira, Goterre, Rial, Os Barreiros, Casvasco, Outeiro, Quinteiros, parroquia de San Breixo de Celanova, parrqouia de San Pedro de Mourillós, Mandrás, Mociños, A Carballeira, Eilabai, Casal, A Granxa, parroquia de Santa María de Castromao, Piñeiro, Cavadoiro, Ermide, San Cibrao, Xamirás, As Lamas, parroquia de San Xurxo de Acevedo do Río, O Tellado, O Outeiro, As Chousas, Trasuiras, Ademourán, Xocín, Miranzo, Canto, Gondesende, Moimenta, Orbán, Santa Eufemia, parroquia de Santa Eufemia de Milnande, Vila, San Martiño de Riva, San Martiño de Abaixo, Carracedo, O Pereiro, Ledime, A Auguela, Cexo, parroquia de Santa María de Corvelle, San Martiño de Berredo, San Miguel de Berredo, Santa Baia de Berredo, Santiago e Pardavedra, Santa María de Podentes, San Mamee de Sorga, Santa Locaia de